Арсений Тарковски
Земя

Превод от руски: Светлозар Жеков, 2007

chitanka.info

Защото живях непохватно изцяло,

защото бе праведна мойта борба,

защото безсмъртно не бе мойто тяло,

тъй свързан съм с дивната твоя съдба.

Ръце отмалели, преди да изстинат,

към теб ще протегна с назряла любов,

Великие Луки[1] аз пак ще премина,

за кръстните мъки отново готов.

И вечно по пътя калта ти ще газя,

солена ще бъде пръстта ти от кръв,

и сълзи войнишки докрай ще те пазят,

и силна ще бъдеш с вдовишката скръб.

[1] Великие Луки — древен руски град-крепост (Псковска област), разрушен по времето на Втората световна война. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.